Nr. C 339/90 De Europæiske Fællesskabers Tidende 31. 12. 91 
Udtalelse om Kommissionens forslag til Rådets beslutning om udbredelse og udnyttelse af 
den viden, der erhverves på grundlag af Fællesskabets særprogrammer for forskning og 
teknologisk udvikling (*) 
(91/C 339/17) 
Rådet for De europæiske Fællesskaber besluttede den 11. februar 1991 under henvisning til 
EØF-traktatens artikel 130 Q, stk. 2, at anmode om Det økonomiske og sociale Udvalgs 
udtalelse om det ovennævnte emne. 
Det forberedende arbejde henvistes til ØSU's sektion for energi, kernekraft og forskning, 
som udpegede K.B. von der Decken til ordfører. Sektionen vedtog sin udtalelse den 17. juli 
1991. 
Det økonomiske og sociale Udvalg vedtog på den 289. plenarforsamling, mødet den 25. 
september 1991, enstemmigt følgende udtalelse. 
ØSU principgodkender Kommissionens forslag til en 
central handlingsplan og udtrykker tilfredshed med 
Kommissionens initiativ til at videreudvikle det påbe­
gyndte VALUE-program. I denne udtalelse fremsætter 
ØSU en række bemærkninger og forslag til handlings­
planens praktiske gennemførelse og fremtidige vide­
reudvikling. 
1. Indledning 
1.1. Det fremgår af de seneste års erfaringer, at det 
er af stor betydning at få formidlet resultaterne af EF's 
forskning og teknologisk udvikling (FTU)-indsats ud til 
hele samfundet i bred forstand. 
1.2. Betydningen af denne resultatformidling og det 
bidrag, som EF kan yde hertil, er nedfældet i Traktatens 
artikel 130 G, litra c), hvor »udbredelse og udnyttelse 
af resultaterne af aktiviteter vedrørende forskning, tek­
nologisk udvikling og demonstration i Fællesskabet« 
anføres som foranstaltninger, som EF kan gennemføre 
som et supplement til medlemsstaternes foran­
staltninger. 
1.3. I henhold til Traktatens artikel 130 K, stk. 2, 
fastsætter Rådet de nærmere bestemmelser for udbre­
delse af den viden, der opnås som resultat af særpro­
grammerne under FTU-handlingsprogrammet. 
1.4. I Rådets afgørelse 90/221/EURATOM/EØF om 
det tredje rammeprogram (1990-1994) (2) hedder det i 
artikel 4, stk. 3, at »Rådet træffer afgørelse om de 
nærmere bestemmelser for udbredelsen og udnyttelsen 
af den opnåede viden, navnlig om fastlæggelsen og 
gennemførelsen af den centrale handlingsplan«. 1.5. Målet med denne centrale handlingsplan, som 
også omhandles i Kommissionens forslag, går ud på at 
sikre kontinuiteten i de foranstaltninger, der er iværksat 
under VALUE-programmet (særprogram for spredning 
og udnyttelse af resultaterne af videnskabelig og tekno­
logisk forskning — 1989-1992) (3); endvidere indeholder 
handlingsplanen nye emner, der vedrører den indflydel­
se, som forskning og teknologisk udvikling og resulta­
terne heraf har på samfundet generelt. 
1.6. De ændringsforslag, som ØSU fremlagde i sin 
udtalelse om VALUE-programmet (4), er der taget delvis 
hensyn til både i det endelige VALUE-program og i det 
nu forelagte forslag; der tænkes på bemærkningerne 
om behovet for at styrke den økonomiske og sociale 
samhørighed, at tage hensyn til de små og mellemstore 
virksomheder, at behandle de udbredte resultater for­
troligt samt at sikre en god koordinering af det nye 
program og andre allerede eksisterende programmer, 
som omfatter lignende aktiviteter. 
2. Resumé af Kommissionens forslag 
2.1. Det forslag til en Rådsbeslutning, som Kommis­
sionen har fremlagt, omhandler definitionen og iværk­
sættelsen af den centrale handlingsplan for udbredelse 
og udnyttelse af den viden, der er erhvervet gennem de 
særprogrammer for forskning og teknologisk udvikling, 
som indgår i det tredje rammeprogram, samt de generel­
le bestemmelser om udbredelse og udnyttelse af denne 
viden (art. 7). 
2.2. Ved gennemførelsen af den centrale handlings­
plan suppleres de initiativer, der er iværksat under 
VALUE-programmet (samspillet mellem forskningen 
og industrien), med nye foranstaltninger, som har til 
formål at udbygge samspillet mellem forskningen og 
samfundet og samspillet mellem forskningen og det 
videnskabelige miljø. 
(!) EFT nr. C 53 af 28. 2. 1991, s. 39. 
(2) EFT nr. L 117 af 8. 5. 1990, s. 28. (3) EFT nr. L 200 af 13. 7. 1989, s. 23. 
(4) EFT nr. C 337 af 31. 12. 1988, s. 12. 
31. 12. 91 De Europæiske Fællesskabers Tidende Nr. C 339/91 
2.3. Det nye element i aktiviteterne vedrørende sam­
spillet mellem forskningen og industrien er dannelsen 
af et net af »formidlingscentre« til fremme af EF's 
forskning og udvikling (F&U). 
2.4. De planlagte foranstaltninger vedrørende sam­
spillet mellem forskningen og det videnskabelige miljø 
omfatter såvel forskningsbidrag fra de juridiske discipli­
ner, statsvidenskab, humaniora og sociologi som anven­
delsen af logik, semiotik og erkendelsesfilosofi til under­
søgelse af forskningsformidling. 
2.5. Formålet med samspillet mellem forskningen og 
samfundet er at vurdere og analysere, hvilken indvirk­
ning den videnskabelige og tekniske viden, der erhver­
ves gennem forskning, har på samfundet. Den centrale 
handlingsplan er her inddelt i tre: vurdering af virknin­
gerne på samfundet, formidling til offentligheden og 
analyse af samfundets krav og nye behov. 
2.6. EF's finansielle bidrag til gennemførelsen af den 
centrale handlingsplan andrager 57 millioner ECU (1 % 
af det samlede budget for det tredje rammeprogram) 
fordelt således: 
— samspillet mellem forskningen og industrien 
70/75% 
— samspillet mellem forskningen og det videnskabelige 
miljø 15/20% 
— samspillet mellem forskningen og samfundet 
15/20% 
Personaleudgifterne må højst udgøre 6 % af beløbet. 
3. Generelle bemærkninger 
3.1. Angående VALUE-programmet 
3.1.1. I særberetning nr. 2/91 beskriver EF's Revi­
sionsret en yderst detaljeret undersøgelse af den prakti­
ske udnyttelse af resultaterne af EF-forskningen. Be­
retningen omhandler perioden før VALUE-program-
mets indledning i september 1989. 
3.1.2. I beretningen foretages en overmåde kritisk 
undersøgelse af Kommissionens virksomhed set i rela­
tion til målsætningerne: udbredelse af viden, beskyttelse 
af intellektuel ejendomsret og udnyttelse af resultaterne, 
ligesom der suppleres med en mangfoldighed af tilskyn­
delser. 
3.1.3. Kommissionens svar er vedføjet beretningen. 
Det fremgår af disse udførlige svar, at Kommissionen 
bestræber sig på i vid udstrækning at tage hensyn til 
revisionsrettens kritik og tilskyndelser under gennemfø­relsen af VALUE-programmet og ved udarbejdelsen 
af det nye forslag til gennemførelse af den centrale 
handlingsplan. 
3.1.4. Desværre foreligger der endnu ikke nogen rap­
port om VALUE-programmet og de dermed indhøstede 
erfaringer, hvorfor der ikke kan tages hensyn til disse 
erfaringer ved evalueringen af den nu forestående afgø­
relse om den nye centrale handlingsplan. ØSU anser 
imidlertid et sådant program for så nødvendigt, at det 
foreliggende program bør igangsættes hurtigst muligt, 
ikke mindst for at undgå et afbræk i de enkeltaktioner, 
som er indledt indenfor VALUE-programmet. 
3.1.5. Kommissionen opfordres imidlertid til at ud­
nytte erfaringerne fra VALUE-programmet, efterhån­
den som de indhøstes, og til at beskrive denne udnyttel-
sesproces eksplicit i den rapport, som skal forelægges 
inden udgangen af 1992. 
3.2. Anvendelsesområde 
3.2.1. Den centrale handlingsplan tager udelukkende 
sigte på udbredelse og udnyttelse af resultaterne af EF's 
programmer for forskning og teknologisk udvikling. Til 
det formål opbygges der systemer til dataindsamling, 
arkivering og information (CORDIS). Endvidere skal 
der etableres et net af formidlingscentre til spredning 
af information om resultaterne af EF's forskning og 
teknologiske udvikling. 
3.2.2. ØSU henstiller, at det overvejes nærmere, om 
det er fornuftigt og rimeligt at begrænse et sådant 
system til udbredelse og udnyttelse ene og alene af 
resultaterne af EF-forskningen, dvs. direkte samfinan­
sierede EF-programmer. I den forbindelse bør følgende 
tages i betragtning. 
3.2.3. Udgifterne til EF's fælles forskning andrager 
kun ca. 2-3 % af de enkelte EF-landes samlede forsk­
ningsudgifter. Når bortses fra undtagelsestilfælde, kan 
og bør EF's forskningsprogrammer derfor ikke dække 
specialområder »fra ende til anden«. Det vigtigste mål 
med EF's forskning og teknologiske udvikling bør sna­
rere bestå i at udnytte midlerne til en mere punktuel 
indsats, som samtidigt skal passe ind i EF's samlede 
FTU-aktiviteter, og som via en stimulerende indsats 
skal resultere i næsten katalytiske virkninger. 
3.2.4. ØSU mener, at en central EF-handlingsplan 
om udbredelse og udnyttelse af den viden, der erhverves 
via FTU, tillige overtager generelt integrerende og sti­
mulerende funktioner, dvs. at den ikke blot skal gælde 
for EF's særprogrammer, men helt generelt for resulta-
Nr. C 339/92 De Europæiske Fællesskabers Tidende 31. 12. 91 
terne af FTU-aktiviteterne i EF. Udbredelse og udnyttel­
se af den viden, der erhverves på grundlag af FTU 
generelt set på tværs af de enkelte EF-landes grænser, 
må anses for at udgøre et overordentligt stort potenti­
ale, som kan styrke EF-industriens internationale kon­
kurrenceevne. 
3.2.5. Der bør udarbejdes forslag til, hvorledes den 
her foreslåede centrale handlingsplan kan udøve sin 
integrerende og stimulerende virkning. Der bør søges 
tilvejebragt muligheder for samarbejde med nationale 
organer af tilsvarende art samt muligheder for at åbne 
denne centrale handlingsplan for FTU-viden, som ikke 
erhverves via EF's særprogrammer. 
i.3. Retningslinjer — Principper 
3.3.1. Der udtrykkes tilfredshed med formuleringen 
af tre principper, nemlig et horisontalt princip, et internt 
komplementaritetsprincip og et subsidiaritetsprincip. 
Det gælder imidlertid også om at få disse principper 
omsat til konkret handling. 
3.3.2. Ikke mindst i forbindelse med princippet om 
intern komplementaritet bliver det nødvendigt at fore­
tage meget nøje specificeringer for at undgå over­
lapninger på den ene side og huller på den anden. Dette 
kan kun ske ved hjælp af et godt samarbejde mellem 
centrale handlingsplaner og særprogrammer. 
3.3.3. Også hvad subsidiariteten angår, må man være 
klar over, at dette aspekt ikke blot indebærer kompeten­
ceafgrænsning på de forskellige niveauer, men især 
rummer en opfordring til samarbejde mellem de forskel­
lige niveauer indbyrdes. Netop i forbindelse med etable­
ringen af formidlingscentrene tilkommer der samarbej­
det med de lokale organer en afgørende betydning. 
3.4. Samspillet mellem forskningen og industrien 
3.4.1. ØSU anser det for vigtigt, at de aktioner, som 
er indledt i VALUE-programmet, videreføres og vide­
reudvikles på et fornuftigt grundlag. Netop på et områ­
de som dette er kontinuitet af særlig vigtighed, uanset 
hvilken grad af fleksibilitet der opereres med. 
3.4.2. Planen om at etablere et net af formidlingscen­
tre må der udtrykkes principielt tilfredshed med. Netop 
på grund af den komplekse struktur i almindelighed, 
og inden for EF's forskning og teknologiske udvikling 
i særdeleshed, er det overordentlig vigtigt, at informa­
tionen om erfaringerne med og resultaterne af EF's 
forskning stilles direkte til rådighed for brugerne, dvs. 
»forbrugerne«. De små og mellemstore virksomheder 
bør helt sikkert være den foretrukne målgruppe i forbin­
delse med information og bistand ved den tekniske og 
økonomiske omsættelse af resultaterne i praksis. 3.4.3. Om planen om at opbygge et sådant net af 
formidlingscentre krones med held, afhænger imidlertid 
i høj grad af, hvorledes tanken omsættes i praksis. På 
dette punkt indeholder Kommissionens forlæg ingen 
oplysninger af væsentlig betydning. 
3.4.4. Spørgsmålet om nettets tæthed, dvs. antallet 
af formidlingscentre, turde være vigtigt. På den ene side 
skal systemet være brugervenligt, dvs. at de relevante 
formidlingscentre skal være tilgængelige for brugerne, 
hvilket ville kræve et relativt tæt net; på den anden 
side skal nettet kunne finansieres og kunne styres rent 
organisatorisk. 
3.4.5. Det er vigtigt, at formidlingscentrene tilpasser 
og forbereder informationerne under hensyntagen til 
regionale og lokale behov. Dette gør det nødvendigt, at 
nettet af formidlingscentre udformes yderst fleksibelt i 
henseende til opgavestilling, arbejdsform og de enkelte 
formidlingscentres struktur. Erfaringer med kommuni­
kationsteknik bør udnyttes. Samarbejdet med og i givet 
fald udnyttelse af nationale anlæg og organisationer af 
regional og lokal art vil få afgørende betydning. Dette 
vil være påkrævet alene af rent finansielle årsager. 
Såfremt det er hensigtsmæssigt, bør der ligeledes være 
et samarbejde med EF's informationskontorer. 
3.4.6. Kommissionens forlæg indeholder ingen be­
mærkninger om formidlingscentrenes organisatoriske 
struktur. ØSU mener, at man via pilotprojekter i de 
forskellige lande under forskelligartede regionale og 
lokale vilkår bør indsamle erfaringer, inden det kan 
komme på tale at etablere et helt net af formidlingscen­
tre. I den centrale handlingsplan afsættes der midler 
hertil for hele handlingsplanens gyldighedsperiode; det 
afsatte beløb vil imidlertid kun række til et begrænset 
antal pilotprojekter. 
3.5. Samspillet mellem forskningen og det videnskabe­
lige miljø 
3.5.1. Der er her tale om en helt ny indfaldsvinkel 
bestående i, at også andre videnskabelige discipliner ud 
over de naturvidenskabeligt-tekniske discipliner med­
inddrages i EF's forskning. 
3.5.2. Der bør inden for rammerne af denne aktion 
imidlertid ikke være tale om selvstændig forskning på 
EF-plan inden for disse videnskabelige discipliner. En 
sådan EF-aktionsintegrerende og stimulerende funktion 
har efter ØSU's opfattelse stor betydning på dette felt, 
hvor det drejer sig om det vanskelige spørgsmål om 
kommunikation, ikke blot på tværs af landegrænserne, 
men også på tværs af faggrænser. 
3.5.3. ØSU vil følge dette nye tiltag med interesse og 
er spændt på erfaringerne. 
31. 12. 91 De Europæiske Fællesskabers Tidende Nr. C 339/93 
3.6. Samspillet mellem forskningen og samfundet 
3.6.1. ØSU har ved adskillige lejligheder slået til lyd 
for, at man tager spørgsmålene om samspillet mellem 
forskningen og samfundet op i EF. Der udtrykkes derfor 
særlig tilfredshed med dette første tilløb. 
3.6.2. Især spørgsmålet om virkningen af forskning 
og teknologisk udvikling på samfundet spiller en stadig 
større rolle i mange politiske debatter. Hermed sigtes 
der ikke blot til de direkte virkninger på sundhed, 
sikkerhed og miljø, men også til de sociale, etiske og 
juridiske aspekter. 
3.6.3. Også informationen af offentligheden om 
forskning og teknologisk udvikling er et yderst vigtigt 
anliggende. Tilsyneladende er det desværre ikke lykke­
des at give offentligheden et klart indblik i EF-forsk-
ningens funktion, opgaver og resultater. Offentligheden 
er således enten slet ikke bekendt med EF's forskning, 
eller også nyder denne, når bortses fra udtagelser, ingen 
høj anseelse. Den vigtige, integrerende og stimulerende 
funktion, som tilkommer EF's forskning og teknolo­
giske udvikling, er offentligheden stort set ukendt, selv 
om EF-forskningens hovedstyrke, når bortses fra nogle 
få enkeltresultater, ellers netop ligger heri. Forhåbentlig 
vil det nye program kunne føre til en udvikling i den 
ønskede retning. Dette vil også kunne skabe større 
interesse for udnyttelse af den viden, som erhverves 
takket være EF-forskningen. 
3.6.4. Det er en forudsætning for en god, langsigtet 
planlægning af programmerne for forskning og teknolo­
gisk udvikling, at der gennemføres en analyse af sam­
fundets efterspørgsel og nye behov. Også her udtrykker 
ØSU tilfredshed med det første tilløb til et initiativ. 
Dette spørgsmål bør behandles fra grunden af. ØSU 
tvivler på, at brugerne af resultaterne af tidligere FTU-
programmer udgør en egnet informationskilde. 
Bryssel, den 25. september 1991. 4. Særlige bemærkninger 
4.1. Budget 
Udkastet til budget anser ØSU for fornuftigt. Budgettet 
vil gøre det muligt at videreføre og videreudvikle aktio­
nerne fra VALUE-programmet. Der skulle også være 
midler nok til rådighed til, at man kan finansiere nettet 
af formidlingscentre samt de første erfaringer med de 
nye programdele II og III, dvs. samspillet mellem forsk­
ningen og det videnskabelige miljø og samspillet mellem 
forskningen og samfundet. Hvorledes denne centrale 
handlingsplans fremtidige udvikling vurderes, vil i høj 
grad afhænge af en meget omhyggelig bedømmelse af 
resultaterne af VALUE-programmet og af delresultater­
ne af dette program i 1992-midtvejsrapporten. 
4.2. Artikel 3 
Desværre er der atter grund til at pege på, at ikke blot 
Rådet og Europa-Parlamentet, men også ØSU bør have 
forelagt de rapporter, som nævnes i forslagets artikel 
3. De berørte emner gør det særligt vigtigt, at ØSU 
holdes nøje orienteret og deltager aktivt i drøftelserne. 
4.3. Artikler 4,5 og 6 
For den centrale handlingsplan er der berammet et 
udvalg på højt plan (artikel 2, procedure III a, i Rådets 
afgørelse af 13. juli 1987 (*), hvorfor artikel 4, 5 og 
6 bør nyformuleres i overensstemmelse hermed. ØSU 
opfordrer Kommissionen til ved denne nyformulering 
at sørge for, at der også gives samfundsorganisationerne 
mulighed for at give deres besyv med i beslutnings­
tagningen. 
4.4. Artikel 7 
I artikel 7, stk. 1, litra c), bør der udtrykkeligt henvises 
til EØF-traktatens artikel 130 A og 130 F, dvs. styrkelse 
af det videnskabelige og teknologiske grundlag for den 
europæiske industri og fremme af udviklingen af dens 
internationale konkurrenceevne. 
(!) Rådets afgørelse 87/373/EØF om fastlæggelse af de nærmere 
regler om udøvelse af de gennemførelsesbeføjelser, som er 
overdraget Kommissionen, EFT nr. L 197 af 18. 7. 1987. 
Francis STAEDELIN 
Formand for 
Det økonomiske og sociale Udvalg